जिलाधिकारी ने सर्व शिक्षा अभियान व राष्ट्रीय माध्यमिक शिक्षा अभियान के अन्तर्गत भी इन विद्यालयों को चयनित कर अच्छादित किया जाय। उन्होंने इस अवसर पर निर्देश दिये कि पूर्व में रूपान्तरण कार्यक्रम हेतु 15 विद्यालयों को चयनित किया गया था उसमे से 11 विद्यालयों में कार्य पूर्ण हो चुका है शेष 04 विद्यालयों में कार्य गतिमान है। जिलाधिकारी ने कहा कि 10 विकासखण्डों में रूपान्तरण कार्यक्रम पूर्व में प्रारम्भ कर दिया गया था। विकासखण्ड स्याल्दे में अब इस कार्यक्रम को चालू किया गया है। उन्होंने मुख्य शिक्षाधिकारी को निर्देश दिये कि जो विद्यालय बनकर तैयार हो चुके है उनके हस्तान्तरण की कार्यवाही भी की जाय। जिलाधिकारी ने ग्राम प्रधानों से भी अपील की है कि वे अपने स्तर से विद्यालयों वाॅल पेंटिग सहित अन्य जो आवश्यक मरम्मत है उसे कराना सुनिश्चत करेंगे ताकि शैक्षणिक माहौल अच्छा हो सके। जिलाधिकारी ने मुख्य कोषाधिकारी को निर्देश दिये कि इस रूपान्तरण कार्यक्रम हेतु जो धनराशि प्राप्त हुई है उसका अपने स्तर से परीक्षण कर लें साथ ही अन्य धनराशि जो समायोजित की जानी है उसके बारे में भी अपनी सुस्पष्ट आख्या दे दे।